101. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ ΔΗΜ. ΕΡΓΩΝ Αριθ. Οικ. 93/6 της 8 Ιαν./6 Απρ. 1988 (ΦΕΚ Β΄ 189) Προδιαγραφή μεταλλικών στηθαίων ασφαλείας οδών. 23.Ζ.α.100-101 Κατασκευή και Συντήρηση Οδών 102. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ  ΔΗΜ. ΕΡΓΩΝ Αριθ. Δ16γ/01/302/Γ της 18/27 Απρ.  1989 (ΦΕΚ Β΄ 305) Σύσταση Τεχνικού Τμήματος στο Ταμείο Εθνικής Οδοποιΐας (ΤΕΟ). Έχοντας υπόψη: 1.Τις διατάξεις του άρθρ. 6 του Νόμ. 3406/16-20 Σεπτ. 1929 «Περί κατασκευής και συντηρήσεως οδών» και του άρθρ. 3 του Νόμ. 4098/11-12 Μαρτ. 1929 «Περί τροποποιήσεως και συμπληρώσεως των διατάξεων του υπ’ αριθ. 3406 Νόμου κ.λπ.» τα οποία περιελήφθησαν στην κωδικοποίηση του από 25/28 Νοεμ. 1929 Π.Δ/τος (Άρθρ. 6) «Περί κωδικοποιήσεως των περί κατασκευής και συντηρήσεως οδών, κειμένων διατάξεων». 2.Τις διατάξεις του άρθρ. 14 του Νόμ. 1232/82 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/64 κλπ.» όπως ερμηνεύθηκαν και συμπληρώθηκαν με τις διατάξεις του άρθρ. 11 παρ. 3 του Νόμ. 1256/82 «Για την πολυθεσία κ.λπ.». 3.Τις διατάξεις του Β.Δ. 217/72 «Περί Οργανώσεως των Υπηρεσιών του Ταμείου Εθνικής Οδοποιϊας». 4.Την κοινή υπουργική απόφαση αριθ. ΕΔ5/05/72/10.2.88 «Καθορισμός Κλάδων των οποίων οι υπάλληλοι κρίνονται για την κατάληψη θέσεων Προϊσταμένων Οργανικών Μονάδων του Τ.Ε.Ο. και αντιστοίχηση τούτων», (ΦΕΚ 120 τ.Β΄/3.3.88) όπως τροποποιήθηκε με την όμοιά της Δ16γ/5/741/Γ/5.8.88. 5.Την αριθ. 235/86 Πράξη της Διοικούσας Επιτροπής του Τ.Ε.Ο. (Πρακτικό 24/4.11.86). 6.Το γεγονός ότι το Ταμείο Εθνικής Οδοποιΐας ανέλαβε ευθύνη και αρμοδιότητες σε θέματα και δραστηριότητες τεχνικού περιεχομένου που η σωστή αντιμετώπισή τους προϋποθέτει τη συγκρότηση μονάδας με ανάλογη οργάνωση και στελέχωση (παρ. 4 και 5 άρθρ. 26 Νόμ. 1418/84 (ΦΕΚ Α΄ 23) όπως συμπληρώθηκαν με τις διατάξεις της παρ. 5 του άρθρ. 5 του Νόμ. 1799/88 (ΦΕΚ Α΄ 167). 7.Την αριθ. Δ17α/01/33/Θ.2.2.1/27.3.89 κοινή απόφαση του Πρωθυπουργού και του Υπουργού ΠΕ.ΧΩ.ΔΕ. «Καθορισμός αρμοδιοτήτων Υφυπουργού» (ΦΕΚ Β΄ 223), αποφασίζουμε: Σύσταση-Αρμοδιότητες Τεχνικού Τμήματος Άρθρ.1.-1.Συνιστάται νέο τμήμα στο Ταμείο Εθνικής Οδοποιΐας (Τ.Ε.Ο.) με τίτλο «Τεχνικό Τμήμα». 2.Στην αρμοδιότητα του τμήματος ανήκει η μελέτη και εκτέλεση έργων αρμοδιότητος του Τ.Ε.Ο. που χρηματοδοτούνται από πιστώσεις του και αποσκοπούν στην καλή λειτουργία και ορθολογική εκμετάλλευση του εθνικού οδικού δικτύου και στην  παροχή πάσης φύσεως εξυπηρετήσεως προς τους χρήστες της οδού, των οποίων η μελέτη ή εκτέλεση ανατίθεται στο ανωτέρω Ταμείο με απόφαση του αρμόδιου Υπουργού. Ειδικότερα το Τεχνικό Τμήμα έχει τη μέριμνα για. την παραγωγή Έργων, στα στάδια σχεδιασμού-προγραμματισμού, μελέτης, δημοπράτησης, εκτέλεσης, επίβλεψης, διοίκησης, λειτουργίας και συντήρησης, που αναφέρονται: α.Στην αξιοποίηση και εκμετάλλευση των παρόδιων στις εθνικές οδούς δημοσίων χώρων και κατά προτεραιότητα στο εθνικό οδικό δίκτυο με διόδια, για δραστηριότητες που εξυπηρετούν τους κινούμενους στην οδό. β.Στην ανάληψη δραστηριοτήτων που σχετίζονται με την καλή λειτουργία των εθνικών οδών με τις εγκαταστάσεις και την χοάνη των Σταθμών Διοδίων και με τις λοιπές παρόδιες εγκαταστάσεις. γ.Στην εκπόνηση ή ανάθεση εκπόνησης χρηματοδοτικών και ειδικών οικονομοτεχνικών μελετών για την κατασκευή βελτιώσεων και επεκτάσεων βασικών αρτηριών του Εθνικού Δικτύου και την ανάπτυξή τους σε αυτοκινητοδρόμους. δ.Στην ανάθεση ή ανάληψη εκμεταλλεύσεων για την παραγωγή ή εμπορία βασικών υλικών Οδοποιΐας και ιδιαίτερα σκληρών αδρανών υλικών, υλικών σήμανσης κ.λπ. ε)Στην εκπόνηση και υλοποίηση του κτιριολογικού προγράμματος των Κεντρικών και Περιφερειακών Υπηρεσιών του Ταμείου Εθνικής Οδοποιΐας. Στελέχωση Τμήματος Άρθρ.2.-1.Το Τμήμα θα στελεχωθεί από 19 υπαλλήλους της Γενικής Γραμματείας Δημοσίων Έργων ή του Τ.Ε.Ο., ως εξής: α.9 μόνιμοι υπάλληλοι του κλάδου ΠΕ Μηχ/κών (ειδικότητες Πολιτικού Μηχανικού-Αρχιτέκτονα ΜηχανικούΑγρονόμου Τοπογράφου Μηχανικού-Μηχανολόγου Μηχανικού-Ηλεκτρολόγου Μηχανικού-Ηλεκτρονικού Μηχανικού) ή ιδιωτικού δικαίου αορίστου χρόνου αντιστοίχων ειδικοτήτων. β.4 μόνιμοι υπάλληλοι του κλάδου ΤΕ Τεχνολογικών Εφαρμογών (ειδικότητες Πολιτικών Δομικών-Πολιτικών Έργων Υποδομής-Τοπογραφίας-Ηλεκτρονικής) ή ιδιωτικού δικαίου αορίστου χρόνου αντιστοίχων ειδικοτήτων. γ.Έξι (6) μόνιμοι υπάλληλοι των κλάδων ΔΕ Τεχνικού (ειδικότητες Σχεδιαστή-Ηλεκτροτεχνιτών) και ΔΕ Δακτυλογράφων-Στενογράφων ή ιδιωτικού δικαίου αορίστου χρόνου αντιστοίχων ειδικοτήτων. 2.Το εν λόγω τμήμα θα στελεχωθεί και από 5 υπαλλήλους ειδικού επιστημονικού προσωπικού ιδιωτικού δικαίου αορίστου χρόνου της Γενικής Γραμματείας Δημοσίων Έργων ή του Τ.Ε.Ο. Προϊστάμενος Τμήματος Άρθρ.3.-Προϊστάμενος του Τεχνικού τμήματος τοποθετείται μόνιμος υπάλληλος με Α΄ βαθμό των Τεχνικών Κλάδων ΠΕ Πολιτικών ή Αρχιτεκτόνων ή ΜηχανολόγωνΗλεκτρολόγων ή Αγρονόμων-Τοπογράφων Μηχανικών της Γενικής Γραμματείας Δημοσίων Έργων ή του Τ.Ε.Ο. (Μετά τη σελ. 578,508(δ) Σελ. 578,509 Τεύχος ΙΒ-5-2 Σελ. 115 Κατασκευή και Συντήρηση Οδών 23.Ζ.α.102

[Source: greek_legal_code_raptarchis | Tokens: 4705]